CELEX: 32014R1113
Language: sk
Date: 2014-10-16 00:00:00
Title: Vykonávacie nariadenie Komisie (EÚ) č. 1113/2014 zo 16. októbra 2014 , ktorým sa stanovuje formulár a technické podrobnosti oznámenia uvedeného v článkoch 3 a 5 nariadenia Európskeho parlamentu a Rady (EÚ) č. 256/2014 a ktorým sa zrušujú nariadenia Komisie (ES) č. 2386/96 a (EÚ, Euratom) č. 833/2010

22.10.2014   
            
            
               SK
            
            
               Úradný vestník Európskej únie
            
            
               L 302/26
            
         VYKONÁVACIE NARIADENIE KOMISIE (EÚ) č. 1113/2014
   zo 16. októbra 2014,
   ktorým sa stanovuje formulár a technické podrobnosti oznámenia uvedeného v článkoch 3 a 5 nariadenia Európskeho parlamentu a Rady (EÚ) č. 256/2014 a ktorým sa zrušujú nariadenia Komisie (ES) č. 2386/96 a (EÚ, Euratom) č. 833/2010
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 256/2014 z 26. februára 2014 o povinnosti oznamovať Komisii investičné projekty v oblasti energetickej infraštruktúry v rámci Európskej únie, ktorým sa nahrádza nariadenie Rady (EÚ, Euratom) č. 617/2010 a zrušuje nariadenie Rady (ES) č. 736/96 (1), a najmä na jeho článok 7,
   keďže:
   
               (1)
            
            
               S cieľom zhromaždiť porovnateľné údaje a zjednodušiť členským štátom alebo nimi povereným subjektom alebo orgánom uvedeným v článku 3 nariadenia (EÚ) č. 256/2014 predkladanie správ, malo by sa oznámenie, ktoré sa má realizovať, štandardizovať s použitím tabuliek pre vykazovanie. Preto by sa mali prijať ustanovenia týkajúce sa formulára a ďalších technických podrobností oznámenia údajov a informácií.
            
         
               (2)
            
            
               Po zrušení nariadenia Rady (ES) č. 736/96 (2) nariadením (EÚ) č. 256/2014 by sa malo zrušiť aj nariadenie Komisie (ES) č. 2386/96 (3).
            
         
               (3)
            
            
               Potom, čo Súdny dvor (4) zrušil nariadenie Rady (EÚ, Euratom) č. 617/2010 (5), nariadenie Komisie (EÚ, Euratom) č. 833/2010 (6) by sa malo týmto nariadením takisto zrušiť,
            
         PRIJALA TOTO NARIADENIE:
   Článok 1
   Formulár a technické podrobnosti oznámenia údajov a informácií o investičných projektoch v energetickej infraštruktúre Komisii uvedeného v článkoch 3 a 5 nariadenia (EÚ) č. 256/2014 sa stanovujú v prílohe k tomuto nariadeniu.
   Článok 2
   Nariadenia (ES) č. 2386/96 a (EÚ, Euratom) č. 833/2010 sa zrušujú.
   Článok 3
   Členské štáty zabezpečia koherentnosť štatistických informácií vykazovaných na základe formulára v prílohe a štatistických informácií nahlásených podľa nariadenia (ES) č. 1099/2008 o energetickej štatistike.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 16. októbra 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 84, 20.3.2014, s. 61.
   
      (2)  Nariadenie Rady (ES) č. 736/96 z 22. apríla 1996 o informovaní Komisie o investičných projektoch v záujme Spoločenstva v odvetviach ropy, zemného plynu a elektriny (Ú. v. ES L 102, 25.4.1996, s. 1).
   
      (3)  Nariadenie Komisie (ES) č. 2386/96 zo 16. decembra 1996, ktorým sa uplatňuje nariadenie Rady (ES) č. 736/96 z 22. apríla 1996 o informovaní Komisie o investičných projektoch v záujme Spoločenstva v odvetviach ropy, zemného plynu a elektriny (Ú. v. ES L 326, 17.12.1996, s. 13).
   
      (4)  Rozsudok Súdneho dvora zo 6. septembra 2012, Parlament/Rada, C-490/10, Zb. s. I-0000.
   
      (5)  Nariadenie Rady (EÚ, Euratom) č. 617/2010 z 24. júna 2010 o oznamovaní investičných projektov v oblasti energetickej infraštruktúry v rámci Európskej únie Komisii a o zrušení nariadenia (ES) č. 736/96 (Ú. v. EÚ L 180, 15.7.2010, s. 7).
   
      (6)  Nariadenie Komisie (EÚ, Euratom) č. 833/2010 z 21. septembra 2010, ktorým sa vykonáva nariadenie Rady (EÚ, Euratom) č. 617/2010 o oznamovaní investičných projektov v oblasti energetickej infraštruktúry v rámci Európskej únie Komisii (Ú. v. EÚ L 248, 22.9.2010, s. 36).
   
      PRÍLOHA